बढ़ती जनसंख्या के दबाव के साथ, भूमि की मांग कई गुना बढ़ गई, जिसके परिणामस्वरूप देश के वनों में तीव्र संकुचन एवं कमी आई। वन भूमि को कृषि के लिए इस्तेमाल किया गया। वनभूमि का प्रयोग वाणिज्यिक गतिविधियों के लिए भी किया जा रहा है। वन (संरक्षण) अधिनियम, 1980 के लागू होने तक, वन भूमि का अन्य कामों के लिए इस्तेमाल हेतु परिवर्तन की वार्षिक दर 1,50,000 हेक्टेयर थी। इसके अतिरिक्त, अतिक्रमण एवं झूम कृषि ने भी कई मिलियन हेक्टेयर भूमि को प्रभावित किया।